hu hu hu hu hu hu hu hu hu hu hu hu hu hu hu hu hu hbs_lat hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Königsberg Bevételéért emlékérem – Wikipédia
A Königsberg Bevételéért emlékérem (oroszul: Зa BзяTиe KeHиrcбepra, transzliteráció: Za vzjatyije Kenigszberga) második világháborús szovjet katonai kitüntetés, melyet 1945. június 9-én alapítottak.
Részvétel az 1945. január 23. és 1945. április 10. közötti Königsberg ostromában vagy közvetett hozzájárulás az ostromnál elért szovjet győzelemben.
A Wikimédia Commons tartalmaz Königsberg Bevételéért emlékérem
Зa BзяTиe KeHиrcбepra témájú médiaállományokat.
A medália elöl- és hátulnézeti képe
A kitüntetés annak a küzdelemnek állít emléket, amelyet Königsberg második világháborús ostrománál és bevételekor, 1945. január 23.–1945. április 10. között a szovjet és szövetséges erőik kifejtettek a város elfoglalása érdekében. Hasonlóan a Szovjetunió által adományozott kitüntetések nagy részéhez, már nem adományozható és 1987-ig összesen 760 000 fő részesült ebben a kitüntetésben, amely a gyűjtők körében nagy becsben tartott népszerű darab és kereskednek is vele.
Az érme sárgarézből készült alakja szabályos kör, melynek átmérője 32 mm. Az elülső oldalán az érem közepén található felirat «ЗA BЗЯTИE KEHИГCБEPГA» fordítása Königsberg bevételéért és a felirat fölött napmotívumot utánzó sugarakkal ölelt ötágú csillag díszítés található. A felirat alatt egy jobbra ívelő hajlított termőág látható. A hátoldalon dátum «10 aпpeля 1945» (1945. április 10.) és felette magában álló ötágú csillag található. Az érme minden felirata és képe domború. Az éremhez tartozó szalagsáv fekete, melyben szimmetrikusan két vékony türkizzöld sáv fut.
Ez a szócikk részben vagy egészben a(z) Meдaлb «Зa BзяTиe KeHиrcбepra» című orosz Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
Meдaлb "Зa BзяTиe KeHиrcбepra" (orosz nyelven). mondvor.narod.ru. (Hozzáférés: 2010. november 1.)
Soviet Medals (angol nyelven). soviet-awards.com. (Hozzáférés: 2010. november 1.)
Meдaлb «Зa BзяTиe KeHиrcбepra» (orosz nyelven). 1941-1945.at.ua. (Hozzáférés: 2010. november 1.)
Szovjet kitüntetések táblázatban összefoglalva (angol nyelven). medal.vitrina.com.ua. [2010. június 1-i dátummal az eredetiből archiválva]. (Hozzáférés: 2010. november 1.)
'Soviet Medals Szovjet kitüntetések gyűjtői lap (angol nyelven). awards-su.com. [2012. szeptember 8-i dátummal az eredetiből archiválva]. (Hozzáférés: 2010. november 7.)
A Wikimédia Commons tartalmaz Königsberg Bevételéért emlékérem témájú kategóriát.
A lap eredeti címe: „https://hu.wikipedia.org/w/index.php?title=Königsberg_Bevételéért_emlékérem&oldid=23996406”
Utoljára szerkesztve 2021. június 29., 15:49-kor
A lap utolsó módosítása: 2021. június 29., 15:49
A lap szövege CC BY-SA 3.0 alatt érhető el, ha nincs külön jelölve.